b'\n_START_ARTICLE_\nLeroy Anderson\n_START_SECTION_\nBakgrunn\n_START_PARAGRAPH_\nLeroy Anderson ble f\xc3\xb8dt i Cambridge i Massachusetts av svenske foreldre. Hans far var fra \xc3\x96varp utenfor Kristianstad. Hans mor var fra Stockholm. Moren var organist, og ga gutten pianotimer. _NEWLINE_Han studerte musikk og skandinaviske spr\xc3\xa5k ved Harvard University 1926 til 1930.\n_START_SECTION_\nMusiker\n_START_PARAGRAPH_\nHan fortsatte som organist og orkestreringsarrang\xc3\xb8r ved universitetet etter Mastergrad i 1930, foruten \xc3\xa5 ha spillejobber diverse steder. Arrang\xc3\xb8rferdighetene ga ogs\xc3\xa5 arbeide for Fiedler, som mente at han gjerne kunne komponere noe selv ogs\xc3\xa5. Andersons f\xc3\xb8rste komposisjon var Jazz Pizzicato(1938). _NEWLINE_Han ble innrullert i h\xc3\xa6ren etter Pearl Harbor-angrepet i 1942, og begynte som skandinavisk oversetter stasjonert p\xc3\xa5 Island. I 1945 var han blitt sjef for Skandinavia-seksjonen i Pentagons etterretningsavdeling. Samtidig komponerte han og fikk gitt ut noe musikk. The Syncopated Clock ble gitt ut i 1945. Blue Tango, som ble gitt ut i 1951, ble en slager som toppet hitlister i flere land, og ble den f\xc3\xb8rste rene instrumentalkomposisjon som solgte plater i mer enn \xc3\xa9n million eksemplarer. Mange av hans meloditemaer er brukt som kjenningsmelodier for radioprogrammer._NEWLINE_Stykkene hans ble oppfattet som ekte, glade og gjerne tilsatt lydeffekter som ble husket, slik som skrivemaskinens endestopp og vognretur (i Skrivemaskinen (The Typewriter)), sigaresketaktslag  (i Den synkoperte klokken), sandpapirstryking i flere finheter, hestevrinsk, h\xc3\xb8neklukking og s\xc3\xa5 videre. Stilen var en blanding av alt som r\xc3\xb8rte seg i amerikansk og tildels europeisk musikk p\xc3\xa5 den tiden. _NEWLINE_Han har ogs\xc3\xa5 komponert en musical: Goldilocks (Gullh\xc3\xa5r og de tre bj\xc3\xb8rnene)(1958) og en konsert for klaver i C-dur (1953), som han selv ikke ville publisere, fordi han mente den ikke var god nok. Hans etterlatte har overpr\xc3\xb8vd denne beslutningen og bes\xc3\xb8rget den utgitt.'